7 เรื่องราวที่เราไม่รู้เกี่ยวกับคู่รักคนดัง ตู่-ปิยวดี และโอปป้ามาวิน

นับว่าเป็นคู่รักแห่งวงการบันเทิงอีกคู่หนึ่ง ที่ลั่นระฆังวิวาห์ไปเมื่อไม่นานมานี้ สำหรับผู้จัดละครแห่งตระกูลดัง ตู่-ปิยวดี มาลีนนท์ และโอปป้ามาวิน ทวีผล หลังจากที่ทั้งคู่ได้คบหากันมาเป็นเวลากว่า 10 ปี และตลอดเวลาของการเดินทางของความรักของทั้งคู่ ทั้งคู่ก็ได้ฝ่าฟันอุปสรรคต่างๆนานามาด้วยกัน ไม่ว่าจะเป็นข่าวคราวเรื่องความต่างกันระหว่างฐานะ แต่หนุ่มมาวินก็ได้พิสูจน์ตัวเองให้ทุกๆคนได้เห็นว่าเขานั้นรัก และพร้อมที่จะดูแลคุณตู่เอามากๆ และในวันนี้ พวกเรามี 7 เรื่องราวที่เราไม่รู้เกี่ยวกับคู่รักคนดัง ตู่-ปิยวดี และโอปป้ามาวิน มาฝากกันค่ะ

โอปป้ามาวินต้องต่อสู้กับคู่แข่งเยอะมากเพื่อที่จะพิชิตใจคุณตู่

เนื่องจากคุณตู่ ปิยวดีเป็นลูกหลานตระกูลดัง และที่สำคัญคือ นามสกุลของเธอนั้นเป็นถึงบอสใหญ่แห่งช่องสาม ซึ่งก็ไม่ค่อยมีหนุ่มที่ไหนกล้าเข้ามาจีบคุณตู่ และพี่น้องของคุณตู่นั้น ก็ไม่ได้มีใครที่ได้แต่งงานกับคนในวงการบันเทิง แต่เมื่อมีข่าวว่าหนุ่มมาวินนั้น ได้เริ่มจีบคุณตู่ หลังจากนั้นก็มีดาราหนุ่มมากมายที่เข้ามาขายขนมจีบให้กับคุณตู่ ทำให้ด่านแรกที่ว่ายากแล้ว โอปป้ามาวินก็ต้องแข่งกับคู่แข่งที่มากมายอีก

การเข้ามาทำงานในช่องสามของมาวิน

ในตอนแรกนั้น หนุ่มมาวินก็เป็นนักแสดงที่ก็ไม่ได้เป็นพระเอก แต่ด้วยความสามารถของเขา ทำให้คุณตู่เห็นว่าเขาสามารถมาช่วยงานบริษัทได้ ดังนั้นจึงได้แนะนำให้เขาเข้ามาทำงานในฐานะครีเอทีฟของช่องสาม แน่นอนว่าในตอนแรก หนุ่มมาวินต้องฝ่าฟันกับคำครหามากมาย ว่าเขานั้นใช้เส้น แต่เขาก็มุ่งมั่น และตั้งใจทำงาน จนสามารถพิสูจน์ให้ทุกคนในทีมงานได้ยอมรับ ว่าเขานั้นมีความสามารถจริงๆ

ความรักที่คุณตู่ต้องปกปิดกับที่บ้าน

เนื่องจากในตอนแรก ทางครอบครัวของคุณตู่ก็ยังไม่ได้เปิดใจกับหนุ่มมาวินมากนัก และกระแสข่าวเกี่ยวกับเขาก็ยังไม่ค่อยดีเท่าไหร่ คุณตู่จึงต้องทำตัวเหมือนโสด โดยไม่ได้พูดเรื่องหนุ่มมาวินตลอด 8 ปี แต่โชคดีเขาทั้งสองคนเข้าใจกันเป็นอย่างดี และรอเวลาอันเหมาะสมที่จะแนะนำให้ครอบครัวของคุณตู่ได้รู้จักกับหนุ่มมาวินอย่างเป็นทางการ